Taiwaninkoira

Taiwaninkoira (), joka tunnetaan myös nimillä taiwan native dog, formosanvuoristokoira (formosan) ja tugou on taiwanilainen koirarotu. Nykyisin se on levinnyt koko saarelle ja sitä pidetään vahti- ja seurakoirana.

Ulkonäkö

Taiwaninkoira luokitellaan fyysisten ominaisuuksiensa perusteella eri muunnoksiin, joita ovat taiya, bunon ja plain. Se on keskikokoinen ja sillä on voimakkaat leuat ja kolmiomainen pää, jossa on pystyt tai puolipystyt korvat. Häntä on suora tai kaareva ja tuuheakarvainen, mutta vatsassa ei ole juurikaan karvoja; häntä lämmittää vatsaa ja voi jopa olla riittävän pitkä karkottamaan hyönteiset kuonosta.  

Urosten säkäkorkeus on noin 48–52 cm ja paino 14–18 kg; nartuilla vastaavat mitat ovat 43–47 cm ja 12–16 kg. Karvapeite on lyhyt, tiiviisti rungonmyötäinen ja kova. Karvan pituus on noin 1,5–3 cm. Sallitut värit ovat valkoinen, kellanruskea (fawn), juovikas (brindle) ja musta; kaksivärisistä valko-fawn, valko-brindle ja valko-musta.

Alkuperä

Taiwaninkoira polveutuu eteläaasialaisista paariatyyppisistä metsästyskoirista, joita tavattiin alun perin saaren keskisellä vuoristoalueella. Alkuperäisasukkaat käyttivät alun perin taiwaninkoiraa metsästykseen, mutta nykyään puhdasrotuiset yksilöt ovat erittäin harvinaisia. Eräältä taiwanilaiselta kasvattajalta, Chen Ming-nanilta, meni 10 vuotta löytää neljä jalostukseen sopivaa koiraa. Chenillä oli ollut lapsena taiwaninkoira ja 1980-luvulla hän aloitti liiketoiminnan, jonka tarkoituksena oli luoda puhdasrotuinen taiwaninkoira. Hän aloitti yksittäisestä pennusta, jonka hän osti alkuasukkaalta 1000 Yhdysvaltain dollarilla. 
Chenin mukaan Taiwanissa on todella paljon katukoiria, joita voi erehtyä luulemaan puhdasrotuiseksi taiwaninkoiraksi, mutta puhdasrotuisella on yleensä vahva suuntavaisto ja hyvä haju-, näkö- ja kuuloaisti. Hänen löytämillään puhdasrotuisilla tehdyt geenitutkimukset osoittivat, että ne olivat sukua eteläjapanilaisille koirille ja ne polveutuivat eteläaasialaisesta metsästyskoirasta.

Taiwaninkoira on melko tuntematon kotimaansa ulkopuolella ja se on rekisteröity sekä Taiwan Kennel Clubiin että International Canine Organizationiin. FCI:n viimein hyväksyttyä sen listoilleen muutama vuosi sitten kansainvälinen tunnustus on kuitenkin tuonut uutta toivoa rodun tulevaisuuden suhteen. Se on sopeutunut Taiwanin epätasaiseen ja tiheämetsäiseen maastoon ja se eli puolivillinä ennen hollantilaisten uudisasukkaiden tuloa. Tästä huolimatta se on mahdollista kouluttaa ja sitä käytetään nykyään metsästys-, vahti- ja seurakoirana ja erilaisten temppujen tekemiseen.

Lähteet
 Meredith Dodge (2005-11-05). The Formosan dog: A breed apart. Taipei Times. Retrieved on 2007-02-07. 
 Fred Lanting (2003). Judging in Tense Times - World Tension and the Dog Show. SiriusDog.com. Retrieved on 2007-02-07. 
 Taiwan dogs: Details of exterior features. Retrieved on 2007-02-07. 
 Chan Ping Yi. "Brother Native Dog and the Howler Family", China Daily News, January 24, 1994. Retrieved on 2007-02-07. Republished on dogs.com.tw. 
 Lin Chia Chun. "Looking for the Formosa Dog", China Daily News, December 15, 1995. Retrieved on 2007-02-07. Republished on dogs.com.tw.

Viitteet

Aiheesta muualla

Taiwan Dogs -kotisivu
Canines take over as animal of the year , Rita Fang.

FCI 5 Pystykorvat ja alkukantaiset koirat
SKL 5 Pystykorvat ja alkukantaiset koirat
Alkukantaiset koirat
Metsästyskoirat
Aasialaiset koirarodut